Maar Hy is ter wille van ons oortredinge deurboor, ter wille van ons ongeregtighede is Hy verbrysel; Die straf wat vir ons vrede aanbring was op Hom, en deur sy wonde het daar vir ons genesing gekom.
Christus kom in ons plek voor die Here te staan en Hy word ten volle gestraf vir alles wat ons aangevang het.
Die vervulling van hierdie profesie is baie volledig in die Nuwe Testament beskryf. Alles het uitgeloop op sy dood en op sy opstanding.
Dit is 'n baie moeilike toestand wat hier beskryf word, maar die Here het dit alles gedoen sodat ons gesond kan word, m.a.w. kan lewe. Ek word opgewek uit die dood. Luister hoe reguit en helder word dit beskryf in Romeine 8: 11:
Die duiwel het nie in hierdie profesie geglo nie, of hy wou dit verhoed, daarom het hy Jesus dadelik na sy doop gaan versoek. Hy het gedink dat Jesus so bang was vir die straf van die Here (die dood) dat Hy verlei sou kon word om daarvan af te sien om vir die verlostes 'n pad uit die dood uit terug te bou in die ewige lewe in.
Toe bring die duiwel Hom op 'n hoë berg en wys Hom al die koninkryke van die wêreld in 'n omblik se tyd. En die duiwel sê vir Hom: Ek sal U al hierdie mag gee en hulle heerlikheid, want dis aan my oorgegee, en ek gee dit aan wie ek wil. As U my dan aanbid, sal alles aan U behoort!
Daarom is Jesus se dood so 'n totale opskudding, want toe het dit wat die duiwel as onwaarskynlik beskou het, gebeur.
Die eerste en enigste mens in die geskiedenis staan in eie krag uit die dood op en word weer lewendig.
Maar daar is 'n baie belangrike verskil tussen Christus se opstanding en die mense wat tydens die kruisiging uit die dood teruggekeer het.
Wat mens opval, is die angstigheid wat daar by die ongelowiges was om hierdie dinge van die mense af weg te hou.
Maar die wagte kry die opdrag om teen die waarheid in te egtuig dat die liggaam van Jesus gesteel is.